钦定古今图书集成/明伦汇编/官常典/第530卷 > 月举连赤海牙
## 钦定古今图书集成/明伦汇编/官常典/第530卷 > 月举连赤海牙

按《元史》本传：“月举连赤海牙，畏兀儿人。从宪宗征钓
鱼山，奉命修麹药以疗师疫，赏白金五十两。继从太
子满哥都征云南，战数胜。中统三年，火都暨荅离叛，
领兵与讨，平之。至元十二年，佩虎符，为陇右河西道
提刑按察使。兀朗孩、火石颜谋乱，从皇太子、安西王
往镇之，皇太子赐以白金五十两。十五年，与伯速带”
平土鲁，皇子复赐金衣、腰带、金碗，且以其功闻。十七
年，进官嘉议大夫，仍居旧职。二十年，进中奉大夫、四
川等处行中书省参知政事，寻以疾归秦州。大德八
年卒。至顺中，赠推忠宣力定远功臣、资善大夫、陕西
行省左丞、护军，追封威宁郡公，谥襄靖。